
Către, 




BIROUL PERMANENT AL




CAMEREI DEPUTAŢILOR

Vă înaintăm, alăturat, raportul asupra proiectului de Lege pentru modificarea şi completarea Ordonanţei de urgenţă nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice,  trimis Comisiei pentru mediu și echilibru ecologic, spre dezbatere pe fond, cu adresa nr. PL-x nr. 404 din 30 octombrie 2017.
PREŞEDINTE,
ION CUPĂ

Parlamentul  României

Camera  Deputaţilor
Comisia pentru MEDIU şi echilibru ecologic


	


R A P O R T    
asupra proiectului de Lege pentru modificarea şi completarea Ordonanţei de urgenţă nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a fost sesizată spre dezbatere, pe fond, cu proiectul de Lege pentru modificarea şi completarea Ordonanţei de urgenţă nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, transmis cu adresa nr. PL-x nr. 404 din 30 octombrie 2017 şi înregistrat la Comisia pentru mediu şi echilibru ecologic cu nr.4c-27/791 din 31 octombrie 2017.

Proiectul de lege are ca obiect de reglementare modificarea şi completarea unor prevederi din Ordonanţa de urgenţă a Guvernului nr.57/2007. Intervenţiile legislative vizează rezolvarea situaţiilor create ca urmare a instituirii ariilor naturale protejate fără să se ţină cont de existenţa unor licenţe miniere, precum şi relaţia autorităţilor locale cu ariile naturale protejate în cazul în care ariile naturale protejate se suprapun intravilanului localităţii. În acest sens, prin proiect se instituie posibilitatea modificării limitelor ariilor naturale protejate prin scoaterea din interiorul ariilor a suprafeţelor pentru care, la data de 29 iunie 2007, existau licenţe de concesiune a activităţii miniere, instituirea unei zone tampon necesară creării de drumuri de acces la perimetrul minier, precum şi compensarea suprafeţei de teren scoase din interiorul ariei naturale protejate cu o suprafaţă echivalentă majorată cu suprafaţa zonei tampon.

Senatul, în calitate de primă Cameră sesizată, a adoptat proiectul de lege în data de 23 octombrie 2017.  

La întocmirea prezentului raport, Comisia a avut în vedere avizul favorabil al Consiliului Legislativ (nr.323/10.05.2017), avizul favorabil al Comisiei pentru administraţie publică şi amenajarea teritoriului (nr.4c-6/370), avizul favorabil al Comisiei pentru industrii (nr.4c-3/530/2017) și avizul favorabil al Comisiei  pentru agricultură, silvicultură, industrie alimentară şi servicii specifice (nr. 4c-4/556). 
În conformitate cu prevederile art.61 din Regulamentul Camerei Deputaţilor, republicat, cu modificările și completările ulterioare, Comisia pentru mediu şi echilibru ecologic a examinat proiectul de lege sus-menţionat în şedinţa din data de 27 februarie 2018. La lucrările comisiei și-au înregistrat prezența un număr de 13 deputați, membri ai comisiei. 
La dezbaterea proiectului de lege au participat ca invitaţi, în conformitate cu prevederile art.55 din Regulamentul Camerei Deputaţilor, republicat, cu modificările și completările ulterioare, domnul Florian Udrea, președintele Agenției Nationale pentru Arii Naturale Protejate (ANANP).
În urma examinării proiectului de lege, a punctelor de vedere transmise de Consiliul Legislativ şi comisiile avizatoare, membrii comisiei au hotărât, cu majoritate de voturi, să propună Plenului Camerei Deputaţilor adoptarea proiectului de Lege pentru modificarea şi completarea Ordonanţei de urgenţă nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu amendamente admise si amendamente respinse prevăzute în Anexa 1 și Anexa 2 care fac parte integrantă din prezentul raport.
Prin obiectul de reglementare şi conţinutul său, proiectul de lege face parte din categoria legilor ordinare.

Conform prevederilor art. 75 alin.(1) şi (3) din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră Decizională.
	PREŞEDINTE,
ION CUPĂ

	SECRETAR,
FARAGO PETRU




Consilier parlamentar,  Andreea Negulescu 

Consilier parlamentar,  Alina Alexandriuc

ANEXA nr. 1

A M E N D A M E N T E    ADMISE
	Nr.

crt.
	Text OUG nr.57/2007
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	LEGE 

pentru modificarea și completarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice
	Nemodificat
	

	2.
	 
	Articol unic. – Ordonanța de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr.442 din 29 iunie 2007, aprobată cu modificări și completări prin Legea nr.49/2011, cu modificările și completările ulterioare, se modifică și se completează după cum urmează:
	Nemodificat
	

	3. 
	Art.10. – Modelul de constituire a ariilor naturale protejate va lua în considerare interesele comunității locale, încurajându-se menținerea practicilor și cunoștințelor tradiționale locale în valorificarea acestor resurse în beneficiul comunității locale.


	1. Articolul 10 se modifică și va avea următorul cuprins:

„Art.10. – Modelul de constituire a ariilor naturale protejate va lua în considerare interesele comunității locale, încurajându-se menținerea practicilor și cunoștințelor tradiționale locale în valorificarea acestor resurse în beneficiul comunității locale, prevederile din Planurile Urbanistice Generale, care nu vor fi modificate până la termenul de actualizare prevăzut de legislația în vigoare privind amenajarea teritoriului și urbanismul. Suprafețele de teren aflate în intravilanul localităților, la data constituirii ariei naturale protejate, nu vor putea fi introduse în interiorul ariei naturale protejate, decât în cazuri temeinic justificate într-un capitol separat al studiului de fundamentare științifică.”

	Articolul 10 se modifică și va avea următorul cuprins:

„Art.10. – Modelul de constituire a ariilor naturale protejate ia în considerare interesele comunității locale, încurajându-se menținerea practicilor și cunoștințelor tradiționale locale în valorificarea acestor resurse în beneficiul comunității locale, precum și prevederile din Planurile Urbanistice Generale, care nu pot fi modificate până la termenul de actualizare prevăzut de legislația în vigoare privind amenajarea teritoriului și urbanismul. Suprafețele de teren aflate în intravilanul localităților, la data constituirii ariei naturale protejate  pot fi introduse în interiorul ariei naturale protejate, numai în cazuri temeinic justificate într-un capitol separat al studiului de fundamentare științifică.”

Autor: Comisia pentru mediu și echilibru ecologic 
	

	4. 5.
	
	2. La articolul 561, după alineatul (3) se introduc cinci noi alineate, alin.(4)-(8), cu următorul cuprins:

„(4) Prin excepție de la prevederile alin.(3), modificarea limitelor ariilor naturale protejate este posibilă, prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin hotărâre a Guvernului, licențe de concesiune a activității miniere de exploatare, în temeiul legislației miniere în vigoare la data emiterii acestora. Noile limite ale ariilor naturale protejate vor fi trasate astfel încât perimetrul exploatației miniere să fie în afara ariei naturale protejate. Suplimentar, între noile limite ale ariei naturale protejate și limitele exploatării miniere va fi păstrată o zonă minimă, tampon, de lățime 100 metri, pe toată lungimea de grănițuire.

5) Modalitatea de modificare a limitelor, prevăzută la alin.(4), se realizează, la cererea titularului de licență, prin act administrativ al conducătorului autorității publice centrale de protecție a mediului. Modificarea va fi avizată, numai în situația în care, prin grija și pe cheltuiala titularului de licență, va fi instituit regimul de arie naturală protejată pe o altă suprafață adiacentă ariei naturale protejate, situată oriunde pe granița acesteia. Suprafața minimă adusă în compensare va fi echivalentă cu suprafața scoasă de pe teritoriul ariei naturale protejate, majorată cu zona tampon.

(6) Cererea de modificare a limitelor va fi însoțită de o copie a hotărârii Guvernului privind aprobarea licenței de concesiune a activității miniere de exploatare, dovada deținerii terenurilor aduse în compensare, dovedită prin contracte de vânzare-cumpărare, schimb de terenuri, donație, concesiune sau alte înscrisuri ce dovedesc posesia, eventual, acceptul scris al proprietarilor de terenuri pentru includerea terenului în aria naturală protejată. Toate documentele referitoare la limitele terenurilor, cele introduse sau scoase de pe teritoriul ariei naturale protejate, după caz, vor fi însoțite de o documentație elaborată în sistemul de protecție STEREO 70 sau GIS.

(7) La expirarea perioadei de concesiune, terenurile vor fi supuse unui proces de reconstrucție ecologică, și vor fi incluse, după finalizarea acestui proces, în aria naturală protejată.

(8) Modificarea limitelor ariilor naturale protejate prin extinderea suprafeței ocupate este posibilă oricând, dacă suprafețele suplimentare îndeplinesc condițiile avute în vedere la desemnarea unei arii naturale protejate, în condițiile art.11. Pentru suprafețele nou introduse se vor aplica aceleași măsuri de protecție, conservare și utilizare stabilite pentru aria naturală protejată la care se alipesc.”
	Articolul 561, după alineatul (3) se introduc patru noi alineate, alin.(4)-(7), cu următorul cuprins:

„(4) Prin excepție de la prevederile alin.(3), modificarea limitelor ariilor naturale protejate este posibilă, prin scoaterea unor suprafețe din interiorul ariilor naturale protejate, dacă, pentru suprafețele respective, la data de 29 iunie 2007, erau aprobate, prin Hotărâre a Guvernului, licențe de concesiune pentru exploatarea de resurse minerale neregenerabile, în temeiul legislației miniere în vigoare. Noile limite ale ariilor naturale protejate vor fi trasate astfel încât perimetrul exploatației miniere si drumurile de acces la exploatare să fie în afara ariei naturale protejate. Suplimentar, între noile limite ale ariei naturale protejate și limitele exploatării miniere va fi păstrată o zonă minimă, tampon, de lățime 100 metri, pe toată lungimea de grănițuire.

Autori: 

Dep.Eduard Lucian Simion– PSD

Dep.Eugen Neata - PSD

(5) Modalitatea de modificare a limitelor, prevăzută la alin.(4), se realizează, la cererea titularului de licență, prin act administrativ al conducătorului autorității publice centrale de protecție a mediului. Modificarea se avizeză, numai în situația în care, prin grija și pe cheltuiala titularului de licență, se instiutie regimul de arie naturală protejată pe o altă suprafață adiacentă ariei naturale protejate, situată oriunde pe granița acesteia. Suprafața minimă adusă în compensare va fi echivalentă cu suprafața scoasă de pe teritoriul ariei naturale protejate, majorată cu zona tampon.

Autor: Comisia pentru mediu și echilibru ecologic
(6) Cererea de modificare a limitelor este însoțită de o copie a hotărârii Guvernului privind aprobarea licenței de concesiune a activității miniere de exploatare, dovada deținerii terenurilor aduse în compensare, dovedită prin contracte de vânzare-cumpărare, schimb de terenuri, donație, concesiune sau alte înscrisuri care dovedesc posesia, sau acceptul scris al proprietarilor de terenuri pentru includerea terenului în aria naturală protejată. Toate documentele referitoare la limitele terenurilor, cele introduse sau scoase de pe teritoriul ariei naturale protejate, după caz, sunt însoțite de o documentație elaborată în sistemul de protecție STEREO 70 sau GIS.
Autor: Comisia pentru mediu și echilibru ecologic
Se elimină 
Autori: 

Dep.Eduard Lucian Simion– PSD

Dep.Eugen Neata - PSD

(7) Modificarea limitelor ariilor naturale protejate prin extinderea suprafeței ocupate este posibilă, dacă suprafețele suplimentare îndeplinesc condițiile avute în vedere la desemnarea unei arii naturale protejate, în condițiile art.11. Pentru suprafețele nou introduse se aplică aceleași măsuri de protecție, conservare și utilizare stabilite pentru aria naturală protejată la care se alipesc.”
	Pentru ca avem conf art 5 din prezenta ordonanța, in categoriile de arii naturale protejate clasificarea, iar limitarea la ariile naturale de interes national ar restrange foarte mult aplicabilitatea exceptiei deoarece majoritatea ariilor naturale de interes national sunt suprapuse pe siturile de interes comunitar.

Accesul la perimetrul de exploatare este foarte important motiv pentru care perimetrul trebuie sa contina si aceste drumuri.
La inchiderea exploatarii se va asuma si implementa Programul de inchidere al exploatarii care va avea obligatoriu program de conformare cu masuri impuse de catre APM


ANEXA nr.2

A M E N D A M E N T E    RESPINSE
	Nr.

crt.
	Text OUG nr.57/2007
	Text adoptat de Senat
	Amendamente admise/Autor
	Motivația

	0
	1
	2
	3
	4

	1.
	 
	LEGE 

pentru modificarea și completarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice


	LEGE

pentru modificarea și completarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice și  a Legii privind înființarea Agenției Naționale pentru Arii Naturale Protejate și pentru modificarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice
Dep.Roxana Mînzatu – PSD


	Respingere incluse in OUG 95/2016

	2.
	 
	Articol unic. – Ordonanța de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr.442 din 29 iunie 2007, aprobată cu modificări și completări prin Legea nr.49/2011, cu modificările și completările ulterioare, se modifică și se completează după cum urmează:


	Art.I. – Ordonanța de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr.442 din 29 iunie 2007, aprobată cu modificări și completări prin Legea nr.49/2011, cu modificările și completările ulterioare, se modifică și se completează după cum urmează:

Dep.Roxana Mînzatu – PSD


	

	3. 4.
	Art.18. - (1) Administrarea ariilor naturale protejate și a celorlalte bunuri ale patrimoniului natural aflate în rețeaua națională de arii naturale protejate se face, potrivit legii, prin:

a) structuri de administrare special constituite, cu personalitate juridică, aflate în subordinea Agenției Naționale pentru Arii Naturale Protejate;
b) structuri de administrare special constituite, cu personalitate juridică, aflate în subordinea unor regii autonome, companii și societăți naționale, autorități ale administrației publice locale, servicii descentralizate ale administrației publice centrale, instituții științifice de cercetare și de învățământ din sectorul public și privat, muzee, organizații neguvernamentale, constituite potrivit legii, și aflate în relație contractuală cu Agenția Națională pentru Arii Naturale Protejate;

c) structuri de administrare constituite în baza unor parteneriate publice sau public-private, în care Agenția Națională pentru Arii Naturale Protejate este partener prin instituții publice aflate în subordine; structurile de administrare se află în relație contractuală cu Agenția Națională pentru Arii Naturale Protejate; 


	
	1. La articolul 18, literale a) – c) ale alineatului (1) se modifică și vor avea următorul cuprins:

a) structuri de administrare special constituite, fără personalitate juridică, în subordinea Agenției Naționale pentru Arii Naturale Protejate;

Dep.Roxana Mînzatu – PSD

b) structuri de administrare special constituite, cu personalitate juridică și aflate în coordonarea/subordonarea unor regii autonome, companii și societăți naționale, autorități ale administrației publice locale, servicii descentralizate ale administrației publice centrale, instituții științifice de cercetare și de învățământ din sectorul public și privat, muzee, organizații neguvernamentale, constituite potrivit legii, și aflate în relație contractuală cu Agenția Națională pentru Arii Naturale Protejate;

Dep.Roxana Mînzatu – PSD

c) structuri de administrare constituite în baza unor parteneriate publice sau public-private, în care Agenția Națională pentru Arii Naturale Protejate este partener prin structurile teritoriale aflate în subordine; structurile de administrare se află în relație contractuală cu Agenția Națională pentru Arii Naturale Protejate; 

Dep.Roxana Mînzatu – PSD


	Principalul obiectiv al ANANP constă în asigurarea unei administrări unitare și eficiente a ariilor naturale protejate, care ocupă un sfert din suprafața României. Conservarea și menținerea bogației patrimoniului natural presupune un efort uman și financiar care depășește posibilitatea de acțiune ale structurilor de administrare și custodie. ANANP gestionează și administrează un număr de peste 500 de arii naturale protejate, care în prezent nu au administratori/ custozi, pentru care sunt necesare următoarele:
-inventarierea și evaluarea capitalului natural ( specii, habitate, obiective cu valoare peisagistică, etc);

-elaborarea și implementarea regulamentelor și planurilor de management ale ariilor naturale;
-promovarea acțiunilor de conștientizare și informare a populației locale și a vizitatorilor cu privire la necesitatea protecției și conservării capitalului natural și cultural și cu privire la rolul ariilor naturale protejate în dezvoltarea durabilă locală;

-asigurarea monitorizării speciilor și habitatelor naturale de interes național și comunitar ce constituie obiectivele de conservare din ariile naturale;

-realizarea cartării habitatelor naturale și a habitatelor speciilor ce constituie obiectivele de conservare din ariile naturale protejate;

Mai mult decât atât, lipsa administrării, efective în teritoriu, a ariilor naturale protejate, respectiv a posibilității de a se asigura gestionarea faptică a acestora, poate produce consecințe negative atât în plan intern - asupra patrimoniului natural, obiectiv de interes public major, cât și în plan extern prin neîndeplinirea obligațiilor asumate de România față de Comisia Europeană, care poate implica eventuale sancțiuni de ordin financiar. Întrucât, Legea 95/2016 limitează numărul de posturi la un maximum de 30 pentru fiecare instituție publică cu personalitate juridică aflată în subordinea ANANP, incluzând în mod obligatoriu  angajați în serviciile suport (achiziții publice, contabilitate, auditul intern, departament financiar și fiscal, serviciul de resurse umane), aceasta conduce la reducerea numărului personalului specializat implicat efectiv în administrarea ariilor naturale protejate. În consecință, un număr redus de personal specializat conduce la o administrare deficitară a ariilor naturale protejate.

Având în vedere numărul și suprafața ariilor naturale protejate aflate în administrarea ANANP, precum și volumul mare de acțiune pentru menținerea și conservarea acestora, structurile teritoriale au nevoie în principal de personal specializat. În concluzie, apreciem că soluția optimă este înființarea structurilor fără personalitate juridică care va conduce la reducerea la minim a numărului angajaților din departamentele și serviciile suport (achiziții publice, contabilitate, auditul intern, departament financiar și fiscal, serviciul de resurse umane) și la creșterea numărul angajaților specialiști care se vor dedica în exclusivitate scopului principal care a fost avut în vedere la înființarea ANANP.

Transformarea instituțiilor publice în structuri teritoriale fără personalitate va asigura cheltuirea eficienta a banilor publici pentru personal de specialitate, aceasta fiind avantajul considerabil în conservarea și administrarea ariilor naturale protejate.
Se impune modificarea având în vedere imposibilitatea legală a unor entități de a–și constitui în subordine structuri de administrare cu personalitate juridică și, pe cale de consecință, acestea vor fi excluse de la sesiunile de atribuire în administrare/custodie a ariilor naturale protejate.

Corelare cu lit.a).

	4. 5.
	
	2. La articolul 561, după alineatul (3) se introduc cinci noi alineate, alin.(4)-(8), cu următorul cuprins:

(5) Modalitatea de modificare a limitelor, prevăzută la alin.(4), se realizează, la cererea titularului de licență, prin act administrativ al conducătorului autorității publice centrale de protecție a mediului. Modificarea va fi avizată, numai în situația în care, prin grija și pe cheltuiala titularului de licență, va fi instituit regimul de arie naturală protejată pe o altă suprafață adiacentă ariei naturale protejate, situată oriunde pe granița acesteia. Suprafața minimă adusă în compensare va fi echivalentă cu suprafața scoasă de pe teritoriul ariei naturale protejate, majorată cu zona tampon.

(6) Cererea de modificare a limitelor va fi însoțită de o copie a hotărârii Guvernului privind aprobarea licenței de concesiune a activității miniere de exploatare, dovada deținerii terenurilor aduse în compensare, dovedită prin contracte de vânzare-cumpărare, schimb de terenuri, concesiune sau alte înscrisuri ce dovedesc posesia, eventual, acceptul scris al proprietarilor de terenuri pentru includerea terenului în aria naturală protejată. Toate documentele referitoare la limitele terenurilor, cele introduse sau scoase de pe teritoriul ariei naturale protejate, după caz, vor fi însoțite de o documentație elaborată în sistemul de protecție STEREO 70 sau GIS.


	Articolul 561, după alineatul (3) se introduc patru noi alineate, alin.(6)-(6), cu următorul cuprins:

(5) Modalitatea de modificare a limitelor, prevăzută la alin.(4), se realizează, la cererea titularului de licență care va notifica autoritatea de protecția mediului județeană conform procedurii din legislația de mediu, prin act administrativ al conducătorului autorității publice centrale pentru protecția  mediului. Modificarea se va realiza in urma indeplinirii tuturor procedurilor impuse de emiterea actului de reglementare cu realizarea Studiului de evaluare adecvata  si obtinerea acordului Administratorului (custodelui) ariei naturale protejate. Studiul va evalua suprafata destinata exploatarii si suprafata adiacenta ariei naturale protejate, pentru care se va institui regimul de arie protejată. Suprafața minimă adusă în compensare va fi echivalentă cu suprafața scoasă de pe teritoriul ariei naturale protejate, majorată cu zona tampon si drumurile de exploatare .

Autori: 

Dep.Eduard Lucian Simion– PSD

Dep.Eugen Neata - PSD

(6) Cererea de modificare a limitelor va fi însoțită de o copie a hotărârii Guvernului privind aprobarea licenței de concesiune a activității de exploatare a resurselor minerale neregenerabile, studiul privind evaluarea biodiversității pentru suprafața de teren pentru care se va instituii regimul de arie naturală protejată, dovada deținerii terenurilor aduse în compensare, dovedită prin contracte de vânzare-cumpărare, schimb de terenuri, concesiune sau alte înscrisuri ce dovedesc posesia sau acceptul scris al proprietarilor de terenuri pentru includerea terenului în aria naturală protejată.

Toate documentele referitoare la limitele terenurilor, cele introduse sau scoase de pe teritoriul ariei naturale protejate, după caz, vor fi însoțite de o documentație elaborată în sistemul de proiecție STEREO 70 sau GIS.

Autori: 

Dep.Eduard Lucian Simion– PSD

Dep.Eugen Neata - PSD
	Trebuie explicitat procedeul de modificare a limitelor fiind obligatorie inaintarea unei solicitari catre autoritatea de protecția mediului județeană conform procedurii din legislația de mediu care va supune notificarea procedurilor prevazute de legislația in vigoare pentru obținerea actului de reglementare.   Studiul va avea in vedere o suprafata mult mai mare decat cea care va trebui inclusa pentru a fi siguri de o solutie de zona cu biodiversitate similara cu cea din parc.

Cererea de solicitare pentru modificarea limitelor este adresata Ministerului Mediului după obținerea actului de reglementare iar documentele atasate nu au cum sa contina solutia de teren care se introduce decat dupa ce se finalizeaza studiul si parcurge toate etapele stipulate in art 11 din prezenta ordonanta.



	5. 
	
	
	Art.II. – Legea nr.95/2016 privind înființarea Agenției Naționale pentru Arii Naturale Protejate și pentru modificarea Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, publicată în Monitorul Oficial al României, Partea I, nr.369 din 13 mai 2016, cu modificările ulterioare, se modifică după cum urmează:

Dep.Roxana Mînzatu – PSD


	

	6. 
	Art.1. - (2) Agenția Națională pentru Arii Naturale Protejate asigură cadrul necesar pentru managementul ariilor naturale protejate prin:

a) instituții publice aflate în subordine cu rol de administrare a ariilor naturale protejate;

(3) Instituțiile publice prevăzute la alin. (2) lit. a) cu rol de administrare a ariilor naturale protejate se stabilesc prin hotărâre a Guvernului, la propunerea Agenției Naționale pentru Arii Naturale Protejate, cu acordul autorității publice centrale pentru protecția mediului, apelor și pădurilor.

(5) Agenția Națională pentru Arii Naturale Protejate va asigura administrarea ariilor naturale protejate neatribuite la data intrării în vigoare a prezentei legi, până la constituirea instituțiilor publice din subordine, ori atribuirea acestora prin contracte de administrare sau custodie.


	
	- La articolul 1, litera a) a alineatului (2) și alineatele (3) și (5) se modifică și vor avea următorul cuprins:

a) structuri teritoriale aflate în subordine cu rol de administrare a ariilor naturale protejate;

Dep.Roxana Mînzatu – PSD

(3) Structurile teritoriale prevăzute la alin. (2) lit. a) cu rol de administrare a ariilor naturale protejate organizate ca structuri teritoriale fără personalitate juridică.


Dep.Roxana Mînzatu – PSD

(5) Agenția Națională pentru Arii Naturale Protejate va asigura administrarea ariilor naturale protejate neatribuite prin structurile teritoriale din subordine, ori prin atribuirea acestora prin contracte de administrare sau custodie.

Dep.Roxana Mînzatu – PSD


	Având în vedere faptul că OUG 57/2007 se află în conexiune cu Legea nr.95/2016, se impune corelarea modificărilor între cele doua acte normative referitor la personalitatea juridică a structurilor de administrare/teritoriale ale ANANP.

Modificarea este determinată de urgența înființării structurilor teritoriale pentru necesitatea asigurării unui management adecvat al ariilor naturale protejate, care ocupă un sfert din teritoriul României, precum și faptul că managementul acestor arii poate avea impact economic și social semnificativ, ținând cont de situația ariilor naturale protejate care nu au administratori și pentru care structurile din subordinea autorității publice centrale pentru protecția mediului asigurau un nivel minim de administrare și a 32% din siturile Natura 2000, care nu au administratori.

